DELEGACIÓN FACULTADES: FORMALIZACIÓN ACORDO CO CZFV
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/02/2022)

En data 10 de febreiro de 2021 formalizouse convenio entre a Xunta de Galicia, Consorcio da Zona Franca de Vigo (CZFV) e o Concello de Vigo para o desenvolvemento do proxecto científico tecnolóxico “Cidade do Mar” nos terreos da antedita Escola de Transmisións e Electrónica da Armada de Vigo trala aprobación definitiva do convenio pola Xunta de Goberno local de data 30 de agosto de 2010. En data 24 de febreiro de 2020 o Tribunal Superior de Xustiza de Galicia (TSXG) ditou sentenza 136/2020 en procedemento ordinario 4580/2017 pola que se estima a demanda promovida pola representación do Consorcio Zona Franca de Vigo contra o Concello de Vigo sobre inactividade declarando o incumprimento por parte do Concello de Vigo do convenio subscrito entre CZFV, a Xunta de Galicia e o Concello de Vigo de data 10 de febreiro de 2009 condenando ao abono ao CZFV da contraprestación estipulada pola transmisión dos terreos contida na cláusula quinta de dito convenio (11.500.000 euros ou o seu equivalente en solo municipal) ou de forma subsidiaria a restitución dos bens ao CZFV previa a súa desafectación. Contra dita sentenza o Concello de Vigo interpuxo recurso de casación que foi inadmitido polo Tribunal Supremo mediante dilixencia de data 8 de abril de 2021, En data 21.05.2021 deuse conta da inadmisión do recurso á Xunta de Goberno Local facendo constar no acordo que o Concello de Vigo e a Xerencia Municipal de Urbanismo deben executar o resolto na sentenza nº 136/2020 nos seus termos, volvendo os inmobles (obxecto da acta de entrega do 10-2-2009) á titularidade da CZFV e/ou tramitando e formalizando un novo acordo entre o CZFV e o Concello que regularice a situación (como xa se fixo entre o CZFV e a Xunta de Galicia o 2-8-2017). O Convenio subscrito entre a Xunta de Galicia, CZFV e o Concello de Vigo en data 10 de febreiro de 2009 tramitado pola Xerencia Municipal de Urbanismo ten natureza patrimonial (informe da Secretaría Xeral de data 28.11.2017) e polo seu contido obligacional respecto do acceso á titularidade das instalacións deportivas e terreos delimitados como zona 4 e zona I relativa área de viais e espazos libres e infraestruturas (cláusula quinta) afecta as concellerías delegadas das áreas de fomento e deportes. A Resolución da Alcaldía de data 23.06.2019 delegou na Concellería de Contratación, Patrimonio e Administración municipal as facultades en materia de patrimonio, formalización e sinatura de toda clase de documentos públicos ou privados que requira a execución e cumprimento dos acordos e resolucións adoptadas no ámbito das competencias atribuídas a Área de Patrimonio, agás os que teñan por obxecto contratos ou negocios xurídicos sometidos a normativa en materia de contratos do Sector Publico. De conformidade co artigo 43.4 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, esta Alcaldía, PRIMEIRO.- Delegar na Concelleira de Contratación, Patrimonio, Dona Natallia Farago Boriba as facultades relativas a xestión e tramitación do expediente relativo a formalización dun acordo entre o CZFV e o Concello de Vigo que regularice a situación dos inmobles afectados polo convenio asinado en data 10 de febreiro de 2009 en execución da sentenza 136/2020 do TSXG. SEGUNDO.- Na tramitación do expediente a Concellería delegada da área de Patrimonio será asistida polo persoal técnicos das concellerías delegadas da área de Fomento e de Deportes TERCEIRO.- Esta Alcaldía deberá recibir información detallada das competencias encomendadas e dos actos ditados en virtude das delegacións conferidas. Así mesmo, deberá ser informada previamente á adopción de decisión de transcendencia, nos termos que por esta se determinen. CUARTO.- A presente resolución entrará en vigor no momento da súa sinatura sen prexuízo da súa publicación no Boletín Oficial da Provincia, conforme o establecido no artigo 44.2 do RD 2568/1986 e na sede electrónica municipal conforme o disposto no artigo 6 da Lei 19/2013, do 9 de decembro, de transparencia, acceso á información pública e bo goberno, QUINTO.- Notificar a concellería delegada da área de Urbanismo, concelleira delegada de Patrimonio, Contratación e Xestión Municipal, concellería delegada da área de Fomento e concellería delegada da área de Deportes. SEXTO.- Da presente Resolución, de conformidade co establecido no artigo 44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación Data e sinatura dixital O Alcalde Dou fe, a secretaria de Administración Municipal por encomenda de funcións (resolución de data 1.09.2021)